Na temelju članka 46. stavka 1. Statuta Općine Sveti Ivan Žabno («Službeni glasnik Koprivničko križevačke županije» broj 10/13. i 2/18.), općinski načelnik Općine Sveti Ivan Žabno Općinskom vijeću Općine Sveti Ivan Žabno podnosi

**I Z V J E Š Ć E**

**o radu općinskog načelnika Općine Sveti Ivan Žabno**

# za razdoblje od 1. siječnja 2020. do 30. lipnja 2020. godine

I.

Sukladno članku 46. Statuta Općine Sveti Ivan Žabno općinski načelnik dva puta godišnje podnosi polugodišnje izvješće o svom radu i to do 30. travnja tekuće godine za razdoblje srpanj – prosinac prethodne godine i do 31. listopada za razdoblje siječanj – lipanj tekuće godine.

# I. UVODNI DIO

Općinski načelnik sukladno Zakonu o lokalnoj i područnoj (regionalnoj) samoupravi i Statutu Općine Sveti Ivan Žabno obavlja izvršne poslove lokalne samouprave utvrđene zakonom.

U izvještajnom razdoblju, od 1. siječnja do 30. lipnja 2020. godine, obavljao sam sve izvršne

poslove koji su mi povjereni zakonom, a posebice ističem:

* pomoć općine sa materijalom te uređenje vatrogasnih društvenih domova,
* praćenje završnih radova dječjeg vrtića,
* modernizacija nerazvrstanih cesta (Brdo Cirkvensko Jandrokovići, Brdo Cirkvensko Kucan, Paromlinska ulica Ružići, ),
* praćenje radova na sanaciji otpada Trema – Gmanje,
* modernizacija županijske ceste Sveti Ivan Žabno Lanišće – Trema gornje selo, priprema podloge i asfaltiranje drugog dijela ceste u dužini od oko 1400 metara. (suradnja županije, županijske uprave za ceste te općine) Vrijednost oko 400.000,00 kuna
* modernizacija županijske ceste Hrsovo - Majur, asfaltiranje drugog dijela ceste u dužini od oko 1000 metara. (suradnja županije, županijske uprave za ceste te općine) Općina je financirala 500 metara,
* uređenje putne i kanalske mreže,
* postava rubnjaka, priprema podloge te asfaltiranje parkirališta na mjesnom groblju u Svetom Ivanu Žabnu,
* postava rubnjaka, priprema podloge te asfaltiranje parkirališta na sajmištu u Svetom Ivanu Žabnu,
* postava rubnjaka, priprema podloge te asfaltiranje parkirališta kod Upravne zgrade općine, parkiralište komunalnog poduzeća PARK,
* postava rubnjaka, priprema podloge te asfaltiranje nogostupa kod crkve, od parka prema crkvi u Svetom Ivanu Žabnu,
* postava rubnjaka, priprema podloge te asfaltiranje nogostupa ulica A.G. Matoša,
* formiranje i imenovanje Stožera civilne zaštite na području Općine Sveti Ivan Žabno,
* raspisan je natječaj za financiranje projekata i programa udruga,
* raspisan je Javni natječaj za prodaju poljoprivrednog zemljišta u vlasništvu Republike Hrvatske,
* organizirano je osposobljavanje za rukovanje pesticidima i stručno osposobljavanje u poljoprivredi,
* izgradnja vodoopskrbnog sustava Pavlička ulica D31 u dužini od 933 metara,
* izgradnja vodoopskrbnog sustava Brezovljani Vranić,
* izgradnja vodoopskrbnog sustava Kenđelovec oko igrališta,
* izgradnja vodoopskrbnog sustava Brezovljani Hudoklin,
* izgradnja vodoopskrbnog sustava, Sveti Ivan Žabno Zagrebačka ulica prema Matonoviću
* Modernizacija javne rasvjete, zamjena starih dotrajalih lampi sa novim LED lampama u mjestima Sveti Petar Čvrstec, Cirkvena, ulica Republika, Brdo Cirkvensko, Lanišće.

# II. DJELOVANJE OPĆINSKOG NAČELNIKA

Provedbu gore navedenih radnji ostvario sam na način da sam morao prisustvovati brojnim sastancima i konzultacijama, kolegijima načelnika i gradonačelnika Koprivničko-križevačke županije. Da bi ostvarili željene ciljeve neminovni su bili sastanci i dogovori sa odgovornim i stručnim osobama koje obnašaju dužnosti u pojedinim tvrtkama.

# 1. Likvidnost

Posebnu pažnju u izvještajnom razdoblju posvetio sam likvidnosti Općine. Nastojali smo

podmiriti sve obveze, a posebno dugovanja prema dobavljačima.

# 2. Javnost rada

Javnost rada osiguravana je objavom općih akata u „Službenom glasniku Koprivničko križevačke županije“, zatim objavom akata na službenoj web stranici Općine [www.osiz.hr,](http://www.osiz.hr/) na oglasnoj ploči Općine, putem javnog informiranja građanstva preko Radio Križevaca, na sjednicama Općinskog vijeća, te u komunikaciji sa građanima.

# III. ZAKLJUČAK

Podneseno Izvješće o radu općinskog načelnika Općine Sveti Ivan Žabno za razdoblje od 1. siječnja 2020. godine do 30. lipnja 2020. godine sadrži prikaz poslova i zadataka iz nadležnosti načelnika kao izvršnog tijela Općine Sveti Ivan Žabno.

Općina je u bila stalnom kontaktu s nadležnim ministarstvima, vladinim kao i županijskim uredima glede dostavljanja financijskih izvješća kao i izvješća o obavljanju raznih poslova iz samoupravnog djelokruga Općine. U izvještajnom razdoblju nastojao sam uz stručnu, administrativnu i tehničku potporu Jedinstvenog upravnog odjela, a u okviru financijskih mogućnosti planiranih proračunom obavljati poslove iz svoje nadležnosti te sam nastojao odgovorno i kvalitetno ispuniti svoje zakonske obveze kao i obveze prema mještanima Općine Sveti Ivan Žabno a u cilju ostvarivanja napretka i boljitka cjelokupnog ravnomjernog razvoja Općine Sveti Ivan Žabno

KLASA: 022-05/20-01/01

URBROJ: 2137/19-01/1-20-01

Sveti Ivan Žabno, 15. listopada 2020.

OPĆINSKI NAČELNIK:

Nenad Bošnjak